**Psychology of Adolescent.**

**কৈশোৰ মনোবিজ্ঞান**

**1. “কৈশোৰকাল ধুমুহা আৰু পীড়নৰ সময়” কথাষাৰ কোনে কৈছিল? (Who said ‘adolescence is a time of storms and oppression’?)**

উত্তৰঃ ষ্টেনলি হ’ল (Stanley Hall)- এ কৈছিল।

**2. বয়ঃসন্ধিকালত ল’ৰাৰ দৈহিক পৰিৱৰ্তনৰ লক্ষণ কি কি? (What are the signs of physical changes in adolescent boys?)**

উত্তৰঃ বয়ঃসন্ধিকালত ল’ৰাৰ বীৰ্যধাৰণ ক্ষমতা, স্বপ্নদোষ, স্বৰভঙ্গ আদি লক্ষণ দেখা দিয়ে।

**3. বয়ঃসন্ধিকালত ছোৱালীৰ দৈহিক পৰিৱৰ্তনৰ লক্ষণ কি কি? (What are the signs of physical changes in adolescent girls?)**

উত্তৰঃ ছোৱালীৰ ক্ষেত্ৰত ঋতুশ্রাবৰ শক্তি ধাৰণ কৰি ছোৱালী ঋতুমতী হয়।

**4. কৈশোৰকালৰ সামাজিক বিকাশৰ দুটা বৈশিষ্ট্য উল্লেখ কৰা। (Mention two features of the social development of adolescence.)**

উত্তৰঃ কৈশোৰকালৰ সামাজিক বিকাশৰ দুটা বৈশিষ্ট্য হ’ল—

**(ক) সামাজিক সচেতনতাঃ** কিশোৰ-কিশোৰীসকল হৈছে সামাজিকভাৱে সচেতন আৰু প্ৰতিক্রিয়াশীল ব্যক্তি। শৈশৱ আৰু বাল্যকালৰ সামাজিকতা কেৱল খেলা-ধূলাতেই আৱদ্ধ থাকে। কৈশোৰকালত তেওঁলোকে সমাজৰ একো একোজন দায়িত্বশীল ব্যক্তিস্বৰূপে নিজকে অনুভৱ কৰে। তেওঁলোকৰো সমাজত নিজ অধিকাৰ, দায়িত্ব আৰু কৰ্তব্য পালন কৰিব লগা আছে এনে ভাব অনুভৱ কৰে।

**(খ) বিপৰীত লিংগৰ লগত উন্নত সম্বন্ধ স্থাপনঃ**সামাজিক স্বার্থত গঢ়ি উঠা সামাজিক ক্রিয়াকলাপৰ খাতিৰতেই এই সময়ত বিপৰীত লিংগৰ লগত বন্ধুত্বৰ এক উন্নত সম্বন্ধ গঢ়ি উঠে। সামাজিক ক্ৰিয়াৰ যোগেদি উভয়েই পাৰস্পৰিক বুজাপৰা ভাবৰ উন্নত আদান-প্ৰদান কৰি উঠে। ইয়াৰ যোগেদি কিশোৰ-কিশোৰীয়ে মনৰ যৌন-প্ৰৱণতা সমাজৰ গঠনাত্মক ক্ৰিয়াৰ পথেদি পৰিচালিত কৰি তুলিব পাৰে।

**5. কৈশোৰ মনোবিজ্ঞানৰ অৰ্থ কি? (What do you mean by Adolescent psychology?)**

উত্তৰঃ কৈশোৰ মনোবিজ্ঞান হৈছে মনোবিজ্ঞানৰ ক্ষেত্ৰ যি কৈশোৰসকলৰ বাবে অনন্য বিষয়বোৰৰ ওপৰত গুৰুত্ব দিয়ে। কৈশোৰ হৈছে দ্রুত পৰিৱৰ্তনশীল আগ্রহ আৰু আকাংক্ষা, উচ্চশক্তি, যৌন শাৰীৰিক বিকাশ আৰু সীমিত আৱেগিক অন্তদৃষ্টিৰ সময়-ই বহুতো আৱেগিক সমস্যা আৰু প্ৰত্যাহ্বানৰ বাবে উৰ্বৰ ভূমি সৃষ্টি কৰে যি পেছাদাৰী হস্তক্ষেপৰ পৰা লাভান্বিত হ’ব পাৰে। এই ক্ষেত্ৰত আগ্ৰহৰ গৱেষণা ক্ষেত্ৰবোৰৰ ভিতৰত আছে কৈশোৰৰ শাৰীৰিক বিকাশ আৰু জ্ঞানীয় পৰিৱৰ্তন, যৌৱন, লিংগ আৰু যৌন বিকাশ আৰু কৈশোৰসকলৰ আৱেগ

**6. কৈশোৰকালৰ দৈহিক বিকাশ বুলিলে কি বুজা? (What do you mean by physical development during adolescence?)**

উত্তৰঃ বয়ঃসন্ধিকালত ল’ৰা-ছোৱালীৰ দেহৰ পৰিৱৰ্তন অস্বাভাৱিকভাৱে হয়। কৈশোৰকালত দৈহিক বিকাশ চকুত পৰাকৈ ক্ষিপ্ৰ হয়। দেহৰ তেজ চলালে প্রক্রিয়া শ্বাস-নিশ্বাস প্রক্রিয়া, পাকযন্ত্র ইত্যাদি অধিক সক্ৰিয় হৈ পৰা হেতুকে সেই সময়ছোৱাত ল’ৰা-ছোৱালীক অধিক উৎসাহী হৈ পৰা দেখা যায়। এই উৎসাহৰ ফলস্বৰূপে সিহঁত সুন্দৰভাৱে কাৰ্যক্ষম হৈ পৰে। দেহৰ পৰিৱৰ্তন অধিকভাৱে হয় বাবেই সকলোৰে চকুত পৰা হৈ উঠে। এই সময়ছোৱাত ল’ৰা-ছোৱালীৰ মাত কথাৰো সলনি ঘটে। ল’ৰা-ছোৱালীৰ দৈহিক পৰিৱৰ্তনে সিহঁতক আত্মসচেতন হ’বলৈ প্ৰেৰণা যোগায়। ল’ৰা-ছোৱালীৰ দেহৰ দৈৰ্ঘ্য, ওজন, উত্তাপ আদিও সম্পূর্ণভাৱে বৃদ্ধি পায়।

**7.কৈশোৰকালৰ দুটা বৈশিষ্ট্য লিখা । (Write two characteristics of adolescence.)**

উত্তৰঃ কৈশোৰকালৰ দুটা বৈশিষ্ট্য হ’ল–

(ক) বয়ঃসন্ধিকালত ল’ৰা-ছোৱালীৰ দেহৰ পৰিৱৰ্তন অস্বাভাৱিকভাৱে হয়।

(খ) বয়ঃসন্ধিকালত কেঁচুৱা কালৰ পুনৰাবৃত্তি হয় বুলি কোৱা হৈছে। কাৰণ এই সময়ছোৱাত শিশুকালত যি ঘটনা ঘটিছিল তাৰ আকৌ পুনৰাবৃত্তি হয়।

**8. কৈশোৰ কাল বুলিলে কি বুজায়? কৈশোৰ কালৰ গুৰুত্বপূৰ্ণ বৈশিষ্ট্যসমূহ আলোচনা কৰা। (What do you mean by adolescence? Discuss the important features of adolescence.)**

উত্তৰঃ মানৱ জীৱনৰ তৃতীয় গুৰুত্বপূৰ্ণ স্তৰ হ’ল বয়ঃসন্ধিকাল বা কৈশোৰকাল। এই কালছোৱাক বাল্যকাল আৰু প্ৰাপ্তবয়স্ক কালৰ মাজৰ কাল হিচাপে গণ্য কৰা হয়। সাধাৰণতে ১২ বছৰ বয়সৰ পৰা ১৮ বছৰ বয়সৰ শিশুসকল কৈশোৰ কালৰ অন্তৰ্ভুক্ত।

মানৱ জীৱনৰ অতি গুৰুত্বপূৰ্ণ কালছোৱা হিচাপে গণ্য কৰা কালৰ বৈশিষ্ট্যসমূহৰ বিষয়ে তলত উল্লেখ কৰা হ’ল–

**(ক) দৈহিক বিকাশঃ** দ্রুত দৈহিক বিকাশ বা পৰিৱৰ্তন বয়ঃসন্ধিকালৰ এক উল্লেখযোগ্ বৈশিষ্ট্য। কিশোৰ- কিশোৰীসকলৰ দেহৰ ওজন, উচ্চতা, আকাৰ, আকৃতি পৰিৱৰ্তন হোৱা দেখা যায়। ল’ৰা আৰু ছোৱালীৰ দেহত বিভিন্ন ধৰণৰ পৰিৱৰ্তন দেখা পোৱা যায়। ল’ৰা-ছোৱালী উভয়েই প্রজনন ক্ষমতা লাভ কৰা দেখা যায়। এনে ধৰণৰ দৈহিক পৰিৱৰ্তনৰ ফলত কিশোৰ-কিশোৰীসকল অধিক আত্মসচেতন হয়। এই স্তৰত কিশোৰ-কিশোৰীৰ নাড়ী স্পন্দনৰ পাকস্থলীৰ ক্ৰিয়া ৰক্ত সঞ্চালন, ৰক্তচাপ আদি বৃদ্ধি পায়। কিছুমান দৈহিক পৰিৱৰ্তনৰ বাবে কিশোৰ-কিশোৰী অস্বাভাৱিক উৎকণ্ঠা, লাজ আৰু ভয়ৰ কাৰণ হয়। আকৌ কিছুমানৰ বাবে বল, সাহস আৰু কৰ্মশক্তি বৃদ্ধিৰ সময়। সেয়েহে, এই কালছোৱাত তেওঁলোকে দুঃসাহসিক কাম যেনে – পর্বতাৰোহণ, বিদেশ ভ্রমণ, সাঁতোৰা আদি কাৰ্য কৰি ভাল পায়।

**(খ) মানসিক বিকাশঃ** দৈহিক বিকাশৰ লগে লগে কৈশোৰকালত বিকাশ হোৱা আন এটা বৈশিষ্ট্য হ’ল মানসিক বিকাশ। এই সময়ছোৱাত কিশোৰ-কিশোৰীৰ স্মৃতিশক্তি, যুক্তিশক্তি, বিমূর্ত চিন্তন, কল্পনাশক্তি, বুদ্ধি আদিৰ দ্ৰুতভাৱে বিকাশ হয়। যুৱক-যুৱতীসকল কল্পনাপ্ৰৱণ হৈ উঠে আৰু কল্পনাৰাজ্যত বিচৰণ কৰি ভাল পায়। এনে কল্পনাপ্রৱণতাই যুৱক-যুৱতীসকলৰ . সৃজনীশীলতাৰ বিকাশ সম্ভৱ কৰি তোলে। গল্প, কবিতা, উপন্যাস আদি অধ্যয়ন বা ৰচনা কৰি তেওঁলোকে অপাৰ আনন্দ লাভ কৰে।

**(গ) আৱেগিক বিকাশঃ** আৱেগিক বিকাশ কৈশোৰকালৰ এটা গুৰুত্বপূৰ্ণ বৈশিষ্ট্য। মৰম, ভালপোৱা, খঙ, ক্রোধ, ঈৰ্ষা আদি আৱেগ কৈশোৰ কালত অধিক হয়। প্রৱল আৱেগৰ দ্বাৰা কেতিয়াবা নিজৰ ওপৰত তেওঁলোকে নিয়ন্ত্ৰণ হেৰুৱাই পেলায়। কিশোৰ-কিশোৰীৰ প্ৰয়োজন পূৰণত ব্যৰ্থ হ’লে আৱেগৰ উদ্ৰেক হয়। এই বয়সত কিশোৰ-কিশোৰী বিপৰীত লিংগৰ প্ৰতি অধিক আকর্ষিত হয় বাবে ভাল পোৱা, মৰম আৱেগ জাগি উঠে।

**(ঘ) সামাজিক বিকাশঃ** সামাজিক বিকাশ কৈশোৰ কালৰ অন্য এটা গুৰুত্বপূৰ্ণ বৈশিষ্ট্য। কিশোৰ-কিশোৰীসকল এই সময়ছোৱাত নিজৰ অধিকাৰ আৰু দায়িত্ব সম্পর্কে সচেতন হয়। সেয়েহে, এই কালছোৱাত সামাজিক অনুষ্ঠানসমূহত অংশগ্ৰহণৰ জৰিয়তে সামাজিকভাৱে সচেতন ব্যক্তিৰ পৰিচয় দাঙি ধৰে। এই কালছোৱাত যুৱক-যুৱতীসকলৰ মনত স্বদেশপ্রেম, সহানুভূতিশীলতা আৰু বিভিন্ন কাম-কাজসমূহ কৰাৰ মানসিকতাৰ বৃদ্ধি হয়।

**(ঙ) যৌন জীৱনৰ বিকাশ সাধনঃ** কৈশোৰ কালৰ ল’ৰা-ছোৱালীৰ যৌন শক্তি বৃদ্ধি উল্লেখযোগ্য বৈশিষ্ট্য। যৌন শক্তি বৃদ্ধিৰ ফলত বিপৰীত লিংগৰ প্ৰতি আকর্ষণ বৃদ্ধি পায়। এনে যৌন জীৱনৰ বিকাশে কেতিয়াবা যৌন অপৰাধো সংঘটিত হয়।

**(চ) বীৰ পূজাঃ** বীৰ পূজা কৈশোৰ কালত দেখা দিয়া এক বৈশিষ্ট্য। বীৰ পূজাৰ বৈশিষ্ট্যৰ বাবে তেওঁলোকে বিশিষ্ট বা আদর্শ ব্যক্তিৰ দ্বাৰা প্ৰভাৱিত হয়। আদর্শ ব্যক্তিৰ প্ৰতি শ্ৰদ্ধা ভাৱ প্ৰদৰ্শন বা তেওঁলোকৰ আদৰ্শৰে অনুপ্ৰাণিত হোৱা দেখা যায়। তেওঁলোকৰ আদৰ্শ ব্যক্তি বোলছবিৰ নায়ক-নায়িকা, ৰাজনীতিবিদ, খেলুৱৈ, শিক্ষক-শিক্ষয়িত্রী, নৃত্যশিল্পী, গায়ক-গায়িকা আদি লোকসকল হ’ব পাৰে।

**(ছ) আত্মসচেতনতাঃ** কৈশোৰ কালত যুৱক-যুৱতীসকল যথেষ্ট আত্মসচেতন হয় আৰু সৌন্দৰ্যৰ প্ৰতি অধিক আগ্রহী হয়। তেওঁলোকৰ আত্মসচেতনতাৰ মূল কাৰণ হ’ল দৈহিক আৰু মানসিক পৰিৱৰ্তন। নিজকে সুন্দৰ আৰু আকর্ষণীয় কৰি তুলিবলৈ কেতিয়াবা চেষ্টা কৰে। নিজৰ দৈহিক ত্ৰুটীৰ বাবে আত্ম সমালোচনা কৰাও দেখা যায়।

**(জ) দলীয় ভাৱৰ বিকাশঃ** কৈশোৰ কালৰ সামাজিক বিকাশ এক উল্লেখযোগ্য বৈশিষ্ট্য। এনে বিকাশৰ বাবে তেওঁলোকে সামাজিক কামত দলীয়ভাৱে অংশগ্রহণ কৰি আনন্দ লাভ কৰে। এনে ধৰণৰ দলীয় কর্মই মনত সহযোগিতা, বন্ধুত্ব, সমন্বয় আদি ভাৱৰ বিকাশ সাধন কৰে।

**(ঝ) দুঃসাহসিকতাঃ** কৈশোৰকালৰ কিশোৰ-কিশোৰীসকলৰ প্ৰৱল শক্তি, উদ্যম আৰু তীব্র বাসনাই তেওঁলোকক দুঃসাহসিক কামৰ প্ৰতি প্ৰেৰণা যোগায়। যেনে– সাঁতোৰা, চাইকেল চলোৱা, বাইক ষ্টাৰ্ণ কৰা, পৰ্বতাৰোহণ কৰা আদি। এনেবোৰ কৰ্মই কিশোৰ কিশোৰীসকলক অপাৰ আনন্দ প্ৰদান কৰে।

**(ঞ) আত্মনিৰ্ভৰশীলতাঃ** এই কালছোৱাত কিশোৰ- কিশোৰীসকল আত্মনিৰ্ভৰশীল হোৱা দেখা যায় । নিজৰ প্ৰয়োজনীয় কাম নিজে কৰি দায়িত্ববোধৰ পৰিচয় লাভ কৰিব বিচাৰে।

**9. বয়ঃসন্ধিকাল বুলিলে কি বুজা? বয়ঃসন্ধিকালৰ পাঁচটা সমস্যা উল্লেখ কৰা। এই সমস্যাসমূহ দূৰ কৰিব পৰা উপায়সমূহ আলোচনা কৰা । (What do you mean by adolescence? Mention five problems of adolescence. Discuss ways to overcome these problems.)**

উত্তৰঃ জীৱনৰ ১২ বছৰ বয়সৰ পৰা ১৮ বছৰ বয়সৰ ভিতৰৰ এই সময়ছোৱাক বয়ঃসন্ধি বা কৈশোৰকাল বোলা হয়। বয়ঃসন্ধিকালেই হৈছে মানৱ জীৱনৰ আটাইতকৈ গুৰুত্বপূৰ্ণ আৰু জটিল সময়। এই সময়ছোৱাত ল’ৰা-ছোৱালীৰ দ্ৰুত আৰু বহুমুখী বিকাশ সাধন হয়। সেয়ে ষ্টেনলি হ’লে এই সময়ছোৱাক নৱজন্ম বুলি কৈছে। আর্নেষ্ট জোনছে এই সময়ছোৱাক শৈশৱকালৰ পুনৰাবৃত্তি বুলি অভিহিত কৰিছে। কাৰণ এই সময়ছোৱাত শৈশৱকালৰ অসংযত  আৰু উচ্ছৃংখল আচৰণৰ পুনৰাবৃত্তি হয়।

বয়ঃসন্ধিকালত ল’ৰা-ছোৱালীৰ বিভিন্ন দৈহিক-মানসিক পৰিৱৰ্তনৰ ফলত তেওঁলোকে যথেষ্ট সমস্যাৰ সন্মুখীন হ’ব লগা হয়। তেওঁলোকৰ সমস্যাসমূহৰ ফলতেই তেওঁলোকৰ আচাৰ-আচৰণ, কার্যকলাপ আদিৰ পৰিৱৰ্তন হয়। কেতিয়াবা কোনো কোনো ক্ষেত্ৰত সম্পূৰ্ণ শৃংখলিত, কেতিয়াবা উচ্ছৃংখল, কেতিয়াবা আকৌ বিব্ৰত হৈ বিপথগামী হোৱাও দেখা যায়। সেয়ে ষ্টেনলি হ’লে এই সময়ছোৱাক ধুমুহা আৰু উৎপীড়ন বুলি কৈছে। এই সময়ছোৱাত কিশোৰ- কিশোৰীসকলে সম্মুখীন হোৱা সমস্যাবোৰ হৈছে—

**(ক) যৌন সমস্যাঃ**যৌন সমস্যা হৈছে কৈশোৰ কালৰ এক জটিল সমস্যা। এই সময়ছোৱাত ল’ৰা-ছোৱালীৰ যৌন চেতনা প্ৰৱল আৰু প্ৰকট হৈ উঠে; ফলত মনত লাজ, ভ্ৰম আদিয়ে কিশোৰ-কিশোৰীসকলৰ মানসিক, অস্থিৰতাৰ সৃষ্টি কৰি মানসিক ভাৰসাম্যত ব্যাঘাত জন্মায়।

**(খ) মানসিক জটিলতাৰ সমস্যাঃ** বহুতো সময়ত কিশোৰ-কিশোৰীসকলে তেওঁলোকৰ দৈহিক, মানসিক পৰিৱৰ্তনৰ ফলত অপূৰণ আশা পূৰণৰ কামনা প্ৰৱল ৰূপত দেখা দিয়ে। আনহাতে লাভ, ভয়, শংকা আদিৰ প্ৰভাৱত তেওঁলোকৰ আশা আকাংক্ষা দমন কৰি ৰাখিব লগাত পৰে।

**(গ) অপৰাধ প্ৰৱণতাৰ সমস্যাঃ** এই সময়ছোৱাত ল’ৰা-ছোৱালীৰ মাজত শাৰীৰিক, মানসিক আৰু আৱেগিক বিকাশৰ ফলশ্ৰুতিত আৱেগিক নিৰাপত্তাহীনতাই দেখা দিয়ে। তেওঁলোকৰ নিজৰ আৱেগক দমন কৰিব নোৱাৰা আৰু নিয়ন্ত্রণাধীন হোৱাৰ বাবে নিৰাপত্তাহীনতা আৰু নৈৰাশ্যভাৱে গা কৰি উঠে। তেওঁলোকে তেওঁলোকৰ আৱেগিক নিৰাপত্তাহীনতাৰ বাবেই অসামাজিক কামত লিপ্ত হয়, বিদ্ৰোহী হৈ উঠে আৰু বিপথগামী হ’বলগাত পৰে।

**(ঘ) সামাজিক সমাযোজনৰ সমস্যাঃ**কৈশোৰকালত ল’ৰা-ছোৱালীৰ মনোভাৱ, কল্পনা, আদৰ্শ ইত্যাদিৰ পৰিৱৰ্তন ঘটে, ফলত তেওঁলোকে সমাজৰ পুৰণিকলীয়া ৰীতি-নীতি, আচাৰ-আচৰণক ধৰি ৰাখিবলৈ আৰু মানি চলিবলৈ টান পায়। ফলত তেওঁলোকৰ মনত নানান খেলি-মেলি আৰু সংঘাতৰ সৃষ্টি হয়। প্ৰচলিত ৰীতি-নীতিৰ মাজত আবদ্ধ থকা সমাজ, পিতৃ-মাতৃৰ লগত সমাযোজন কৰাত সমস্যাৰ উদ্ভৱ হয়।

**(ঙ) মনোৰঞ্জনৰ সমস্যাঃ** এই সময়ছোৱাত ল’ৰা-ছোৱালীবোৰে সৰহ সময় মনোৰঞ্জনৰ মাজেৰে কটাবলৈ পালে ভাল পায়। বিদ্যালয়-মহাবিদ্যালয়ৰ এক ঘেয়ামী পাঠ্যক্ৰমবোৰে সিহঁতৰ মনত বিৰক্তিৰ সৃষ্টি কৰে। সেয়ে ল’ৰা-ছোৱালীবোৰ ভিন্ন ধৰণৰ সাংস্কৃতিক অনুষ্ঠান, খেলা-ধূলা, চিনেমা আদি উপভোগ কৰাতেই সৰহখিনি সময় পাৰ কৰে।

**10. কৈশোৰকালৰ বৈশিষ্ট্যসমূহ উল্লেখ কৰা । (Mention the characteristics of adolescence.)**

উত্তৰঃ কৈশোৰকালৰ বৈশিষ্ট্যসমূহ তলত উল্লেখ কৰা হ’ল—

(ক) কৈশোৰকাল হৈছে যৌন জীৱনৰ পৈণতা লাভৰ সময়, যাক ‘Teen age’ স্বৰূপে জনা যায়।

(খ) এই কালছোৱাৰ বিকাশৰ ক্ষেত্ৰত আইনসংগত স্বীকৃতি প্ৰদান কৰা হয় ।

(গ) এই কালছোৱাৰ বিকাশক আগতীয়া আৰু শেহতীয়া কৈশোৰস্বৰূপে দুটা ভাগত বিভক্ত কৰা হয়। বয়ঃসন্ধি বা আগতীয়া কৈশোৰকালৰ (১২-১৫ বছৰ) দেহ-মানসিক পৰিৱৰ্তনৰ দ্ৰুততা আৰু ব্যাপকতা শেহতীয়া কৈশোৰ কালতকৈ (১৬-২০) বছৰ অধিক গুৰুত্বপূৰ্ণ হৈ উঠে।

(ঘ) বয়ঃসন্ধিকালৰ সকলোতকৈ বৈচিত্র্যপূর্ণ পৰিৱৰ্তন হৈছে ল’ৰা-ছোৱালীয়ে প্ৰজননিক ক্ষমতা লাভ কৰি উঠিব পৰাটো।

(ঙ) সাধাৰণতে ল’ৰাৰ যৌৱনপ্ৰাপ্তি ছোৱালীতকৈ প্ৰায় দুবছৰৰো অধিক পলম হোৱা বাবে তেওঁলোকৰ বয়ঃসন্ধি কালছোৱা চমু হৈ পৰে।

(চ) কৈশোৰৰ দৈহিক পৰিৱৰ্তনৰ প্ৰায় সমান্তৰাল ৰূপত মনৰ ভাৱ-অনুভূতি, দৃষ্টিভংগী, মনোভাব, মূল্যবোধ আৰু তাৰ অনুৰূপ আচৰণে গঢ় লৈ উঠে।

(ছ) বয়ঃসন্ধি কালৰ জৈৱ ৰাসায়নিক পৰিৱৰ্তনে কিশোৰ- কিশোৰীক ভাবুক, বিষণ্ণ, নির্জন তথা নিঃসংগপ্ৰিয় আৰু কল্পনাবিলাসী ব্যক্তিত পৰিণত কৰি তোলে।

(জ) কৈশোৰকাল হৈছে ল’ৰা-ছোৱালীৰ আত্ম-উপলব্ধি, আত্ম-জিজ্ঞাসা, আত্ম-অন্বেষণ আৰু আত্ম প্ৰতিষ্ঠাৰ সময়।

(ঝ) কৈশোৰকাল হৈছে এক অৱস্থান্তৰ প্ৰাপ্তি কাল। ই হৈছে ক্ৰমাগতভাৱে হোৱা বিকাশশীল পৰিৱৰ্তনৰ এক গতিপথ।

(ঞ) মানৱ শিশু আৰম্ভণিতে পৰনিৰ্ভৰশীল হৈ থাকে আৰু কৈশোৰকাল পালে আত্মনিৰ্ভৰশীল হৈ পৰে।

**11. কৈশোৰকালৰ আৱেগিক বৈশিষ্ট্যসমূহৰ বিষয়ে আলোচনা কৰা। (Discuss the emotional characteristics of adolescence.)**

উত্তৰঃ কশোৰকালৰ আৱেগিক বৈশিষ্ট্যসমূহৰ বিষয়ে তলত আলোচনা কৰা হ’ল—

**(ক) অতিমাত্রা আৱেগঃ** কৈশোৰকালত সুখদায়ক আৰু দুখদায়ক দুয়োবিধ আৱেগেই ইয়াৰ চূড়ান্ত ৰূপত আত্মপ্ৰকাশ কৰি উঠে। আনন্দ, উলাহ, উল্লাস, প্রেম-প্রীতি, আশা আদি এনে অ-নিয়ন্ত্ৰিত ৰূপত প্ৰকাশ হৈ উঠে, বয়সস্থসকলৰ বাবে সি অস্বস্থিকৰ হৈ উঠে। তেওঁলোকৰ আৱেগৰ প্ৰকাশত সহনশীলতা আৰু শালীনতাৰো অভাৱ হৈ উঠা দেখা যায় ।

**(খ) ধ্বংসাত্মক পৰিস্থিতিঃ** কৈশোৰৰ অতিমাত্ৰা আৱেগতাই অ-নিয়ন্ত্ৰিত ৰূপত প্ৰকাশ লাভ কৰি উঠি পৰিস্থিতি সাপেক্ষে সি ধ্বংসাত্মক ৰূপ ধাৰণ কৰিব পাৰে।

**(গ) আৱেগৰ জটিলতাঃ** বাল্যকালত থকা শিশুৰ আৱেগ-অনুভূতিৰ সৰলতাই কৈশোৰকালত জটিলতাৰ ৰূপ ধাৰণ কৰে। কিশোৰ-কিশোৰীয়ে নিজ মনৰ প্ৰকৃত আৱেগ- অনুভূতিক লুকুৱাই ৰাখি কৃত্ৰিম ৰূপত তাক প্ৰকাশ কৰি উঠিবলৈ শিকে।

**(ঘ) নিঃসংগপ্রিয়তাঃ**ব্যক্তিগতভাৱে আৱেগৰ আতিচৰ্য আৰু তিক্ততাৰ অৱস্থা এটাৰ পৰা উপসম পাবৰ বাবে এই সময়ত নিঃসংগপ্ৰিয়তাৰ এক প্ৰৱণতা তেওঁলোকৰ ক্ষেত্ৰত পৰিলক্ষিত হয়।

**(ঙ) বিমূর্ত আৱেগঃ**বাল্যকালত ল’ৰা-ছোৱালীৰ ভাল লগা, বেয়া লগা আদি আৱেগ-অনুভূতি বাস্তৱৰ বিষয়বস্তু আৰু পৰিস্থিতিৰ মাজতেই আৱদ্ধ হৈ থাকে। সত্যতা, সুন্দৰতা, মানৱীয়তা, সমতা ন্যায়, আধ্যাত্মিকতা আদি বিষয় আৰু পৰিস্থিতি আৱেগৰ কাৰণস্বৰূপ হৈ উঠে।

**(চ) সহানুভূতিশীলতাঃ**শৈশৱ আৰু বাল্যকালত আৱেগ-অনুভূতিৰ আত্মকেন্দ্রিকতাৰ ভাব কৈশোৰকালত নোহোৱা হৈ পৰি সহানুভূতিশীলতাত পৰিণত হয়।

**(ছ) পৰানুভৱতাঃ** কৈশোৰকালৰ আৱেগ-অনুভূতি কেৱল আত্মকেন্দ্রিক হৈ নাথাকে, বৰং আনৰ সুখ-দুখ নিজৰ বুলি অনুভৱ কৰিব পৰা এক উচ্চ গুণমানবিশিষ্ট প্ৰৱণতা প্রকাশ পায়।

**(জ) আত্ম-সম্মানবোধঃ** কৈশোৰকালত যুৱক-যুৱতী আত্মসন্মানৰ প্ৰতি অধিক সচেতন হৈ উঠে।

**(ঝ) কামোত্তোজনাঃ**কৈশোৰকালৰ পৰিচিত আৱেগিক উত্তেজনা হৈছে কামভাৱ বা প্রেমভাৱ অনুভৱ কৰি উঠাটো। কৈশোৰকালত বিপৰীত লিংগৰ উপযুক্ত ব্যক্তিৰ সান্নিধ্য লাভ কৰিলে এক সুখদায়ক দৈহিক অনুভূতি পাব পৰা হয়। ইয়াক কামোত্তোজনা বা কামোদ্দীপনাস্বৰূপে বৰ্ণনা কৰিব পাৰে।

**12. কৈশোৰৰ আৱেগ-প্ৰৱণতাৰ কাৰণসমূহ কি কি? (What are the reasons for the emotional tendency of adolescence?)**

উত্তৰঃ কৈশোৰৰ আৱেগ-প্ৰৱণতাৰ কাৰণসমূহ হ’ল—

**(ক) সমাযোজন সমস্যাঃ** কৈশোৰৰ দ্ৰুত দেহ-মানসিক, আৱেগিক আৰু সামাজিক দিশৰ পৰিৱৰ্তনে সেই দিশত কেতবোৰ প্ৰয়োজনৰ সৃষ্টি কৰে। এনেবোৰ প্ৰয়োজন তেওঁলোকৰ পৰিৱেশে সন্তোষজনকভাৱে পূৰণত ব্যৰ্থ হ’লে আৱেগিক দিশত সমাযোজন সমস্যাৰ সৃষ্টি হয়। এই সমাযোজন সমস্যা গৃহ, শিক্ষা আৰু সামাজিক পৰিস্থিতিত সৃষ্টি হয় ।

**(খ) বৃত্তিমূলক সমস্যাঃ** কিশোৰ-কিশোৰীসকলে অর্থনৈতিক দিশত স্বাবলম্বী হৈ উঠিবলৈ বিচাৰে। পিতৃ-মাতৃসকলৰ ওপৰত সকলো কথাতে নিৰ্ভৰশীল হৈ থাকিবলৈ নিবিচাৰে। এনে পৰিস্থিতিয়ে তেওঁলোকৰ কিছু মানসিক সমস্যাৰ সৃষ্টি কৰে। নিবনুৱা সমস্যা তেওঁলোকৰ বাবে ক্ৰমে চিন্তাৰ বিষয় হৈ উঠে।

**(গ) নৈতিক মূল্যবোধৰ সমস্যাঃ** কিশোৰ-কিশোৰীসকল মনত নৈতিক মূল্যবোধৰ ভাব গঢ়ি উঠি সমাজৰ অগ্ৰজসকলৰ নৈতিক ক্রিয়া-কলাপৰ প্ৰতি বিশেষ সচেতন হয়। কৈশোৰকালত তেওঁলোকৰ অৰ্থনৈতিক আৰু আদর্শবিহীন ক্রিয়াকলাপে কৈশোৰৰ মনত বিভ্ৰান্তিৰ সৃষ্টি কৰে আৰু নেতিবাচক মনোভাবক গঢ় দি তুলি হিংসাত্মক আৰু ধ্বংসাত্মক ৰূপ ধাৰণ কৰিব পাৰে।

**(ঘ) সাংস্কৃতিক ব্যৱধানঃ** পুৰণি পুৰুষ আৰু নতুন পুৰুষৰ মাজত সাংস্কৃতিক দিশত সদায় এক ব্যৱধান থাকে। তেওঁলোকৰ মাজত গঢ়ি উঠা সাংস্কৃতিক ব্যৱধানে কৈশোৰৰ মনত সমাযোজনৰ দিশত আৱেগিক সমস্যাৰ সৃষ্টি কৰে।

**(ঙ) আৱেগিক নিৰাপত্তাহীনতাঃ** কিশোৰ-কিশোৰীসকলে তেওঁলোকৰ পিতৃ-মাতৃৰে আদৰ-যত্নত গৃহ পৰিৱেশত আৰু শিক্ষকৰ নিৰ্দেশনাৰে স্কুলৰ পৰিৱেশত আৱেগিক নিৰাপত্তা অনুভৱ কৰিবলৈ বিচাৰে। এনে মানসিক প্রয়োজন পূৰণত ব্যৰ্থ হ’লে তেওঁলোকৰ মনত ভয়, সন্দেহ, হতাশা, অসহায় অৱস্থা আৰু উদ্বেগৰ আৱেগিক সমস্যাৰ সৃষ্টি হয় ।

.@@@@@@@@@@@